PROIECT

**REPUBLICA MOLDOVA**

**CONSILIUL RAIONAL FLOREŞTI**

**DECIZIE Nr.01/\_\_**

**din \_\_\_ ianuarie 2025**

**Cu privire la modificarea deciziei Consiliului raional Floreşti**

**nr.08/19 din 10 decembrie 2024 ,,Cu privire la acordarea tichetelor de masă**

**salariaţilor Aparatului Preşedintelui raionului Floreşti**

**şi subdiviziunilor subordonate Consiliului raional Floreşti”**

În temeiul Legii nr.166/2017 cu privire la tichetele de masă, Hotărârii Guvernului nr.227/2018 pentru aprobarea Regulamentului cu privire la modul de operare cu tichetele de masă, Legii nr.131/2015 privind achizițiile publice, art.62-64 din Legea nr.100/2017 cu privire la actele normative, art.43 alin.(2) și art.46 alin.(1) din Legea nr.436/2006 privind administraţia publică locală, Consiliul raional **D E C I D E:**

1. Decizia Consiliului raional Floreşti nr.08/19 din 10 decembrie 2024 ,,Cu privire la acordarea tichetelor de masă salariaţilor Aparatului Preşedintelui raionului Floreşti şi subdiviziunilor subordonate Consiliului raional Floreşti” se modifică după cum urmează:

1) Punctul 3 va avea următorul conţinut:

,,3. Se aprobă Regulamentul cu privire la modul de operare cu tichetele de masă acordate salariaților Aparatului Președintelui raionului Florești și subdiviziunilor subordonate Consiliului raional Florești (se anexează).”

2) Se completează cu punctul 31 cu următorul conţinut:

,,31. Cheltuielile pentru punerea în aplicare a prezentei decizii vor fi asigurate din resursele financiare planificate în acest scop în bugetul raional.”

2. Prezenta decizie intră în vigoare la data publicării în Registrul de Stat al actelor normative.

 **Preşedintele şedinţei**

 **Contrasemnat:**

 **Secretarul**

 **Consiliului raional Floreşti**

Elaborat: Olesea Pascaru,

 şefă direcţie, Direcţia Finanţe

Natalia Bogdan,

Şefă direcţie Direcţia Economie, Achiziţii şi Atragerea Investiţiilor

Diana Pantaz,

 Şefă direcţie, D G E C T S

Elaborat şi avizat: Daniel Turculeţ,

 secretarul Consiliului raional Floreşti

 Daniela Anton,

 şefă secţie, Secția Juridică, Resurse Umane și Administrație Publică

**Anexă**

**la decizia Consiliului raional Floreşti**

**nr.01/\_\_\_ din \_\_\_ ianuarie 2025**

**REGULAMENT**

**cu privire la modul de operare cu tichetele de masă**

**acordate salariaților Aparatului Președintelui raionului**

**Florești și subdiviziunilor**

**subordonate Consiliului raional Florești**

**Capitolul I**

**DISPOZIȚII GENERALE**

1. În prezentul Regulament se utilizează noţiunile definite în Legea nr.166 din 21 septembrie 2017 cu privire la tichetele de masă, în Codul muncii nr.154-XV din 28 martie 2003 cu modificările şi completările ulterioare și în Regulamentul cu privire la modul de operare cu tichetele de masa aprobat prin Hotărârea Guvernului nr.227/2018.
2. Prezentul Regulament se aplică asupra:
3. operatorilor care deţin licenţă pentru desfăşurarea activităţii de operare cu tichetele de masă;
4. angajatorilor care oferă tichete de masă salariaţilor în condiţiile Legii nr.166 din 21 septembrie 2017 cu privire la tichetele de masă și anume:

- Președintele raionului Florești;

- Şefii subdiviziunilor subordonate Consiliului raional Florești (şefii direcţiilor Consiliului raional Floreşti);

1. angajaților din cadrul Aparatului Președintelui raionului Florești și ai aparatelor direcțiilor subordonate Consiliului raional Florești.
2. unităţilor comerciale/de alimentaţie publică ce prestează servicii de alimentaţie publică şi/sau vând produse alimentare.

**Capitolul II**

**Modul de acordare a tichetelor de masă**

3. Președintele raionului Floreşti este în drept să acorde salariaților din Aparatul Președintelui raionului Florești o alocație individuală de hrană sub formă de tichet de masă, inclusiv pentru sine, vicepreşedinţii raionului şi secretarul Consiliului raional Floreşti.

4. Șeful direcției este în drept să acorde salariaților a cărora angajator este, o alocație individuală de hrană sub formă de tichet de masă, inclusiv pentru sine.

5. Tichetele de masă se acordă lunar în baza dispoziției Președintelui raionului Floreşti şi a ordinului șefului direcției cu menţionarea nominală a beneficiarilor, zilelor efectiv lucrate şi valorii totale a tichetelor acordate.

6. Angajatorul nu are dreptul să oblige salariatul să beneficieze de tichete de masă.

7. Salariatul poate beneficia de tichete de masă doar de la locul de muncă de bază.

8. Numărul maxim al tichetelor de masă de care poate să beneficieze un salariat pe parcursul unei luni calendaristice nu trebuie să depășească numărul de zile efectiv lucrate de către salariat la locul de muncă de bază în luna precedentă celei de acordare a tichetelor, în condițiile prevederilor contractuale. În numărul total de ore lucrate nu se include perioada în care salariatul este în deplasare în interes de serviciu și primește diurnă.

9. Valoarea maximă totală a tichetelor de masă, transferată pe cardul de plată al salariatului care desfășoară munca în schimburi, trebuie să fie egală cu numărul total de ore lucrate pe parcursul lunii precedente împărțit la opt, înmulțit cu valoarea nominală a tichetului acordat salariatului. Rezultatul se aproximează, conform regulilor matematice, până la un număr întreg.

10.În cazul încetării raporturilor de muncă din oricare motiv, salariatul este în drept să beneficieze de tichete de masă pentru zilele efectiv lucrate de la data de 1 a lunii de concediere până la ziua în care a fost concediat. Dreptul de a beneficia de tichete de masă încetează după 60 de zile de la data încetării raporturilor de muncă.

11.În cazul încetării raporturilor de muncă, angajatorul acordă tichete de masă persoanei concediate în termen de 15 zile de la data încetării raporturilor de muncă pentru luna precedentă, precum și pentru luna curentă, dacă tichetele nu au fost acordate înainte de data încetării raporturilor de muncă.

12.Angajatorul nu este în drept să ceară de la angajat cardul de plată pe care este transferată valoarea tichetului de masă în urma încetării raporturilor de muncă.

13. Tichetul de masă este valabil timp de 6 luni de la data transferului valorii nominale a acestuia pe cardul de plată al salariatului.

14.Salariatul este obligat să prezinte angajatorului o declarație pe propria răspundere privind beneficierea de tichete de masă doar la locul de muncă de bază după modelul declarației pe proprie răspundere stabilit de Ministerul Finanțelor.

15.În cazul beneficierii de către salariat de tichete de masă la două sau mai multe locuri de muncă concomitent, valoarea tichetelor de masă respective constituie venituri impozabile pentru salariat.

16.În cazul în care salariatul lucrează pentru diferiți angajatori același număr de ore, locul de muncă de bază se stabilește individual de către salariat prin prezentarea declarației pe propria răspundere angajatorului. Locul de muncă de bază în acest caz nu poate fi schimbat mai des decât o dată pe lună.

17. Angajatorul este obligat să înștiințeze lunar salariații despre valoarea tichetelor acordate pe cardul de plată și data transferului acestora.

18. Comenzile de achiziție de tichete de masă transmise operatorilor de către angajator conțin cel puțin următoarele informații: numele salariaților cărora li se atribuie tichetele, numărul unic de identificare al cardului de plată corespunzător fiecărui salariat, valoarea nominală a tichetului de masă și valoarea nominală totală a tichetelor de masă acordate fiecărui salariat.

19.Comenzile de achiziţie de carduri de plată pentru tichete de masă transmise operatorilor de către angajator conţin cel puţin numele şi codul personal (IDNP) corespunzător fiecărui salariat beneficiar.

**Capitolul III**

**CONDIȚIILE DE ACORDARE A TICHETELOR DE MASĂ**

20. Acordarea tichetelor de masă pentru salariații Aparatului Președintelui raionului Florești și subdiviziunile (direcțiile) Consiliului raional Florești se efectuează din contul alocațiilor prevăzute pentru cheltuieli de personal în anul bugetar în curs. Mărimea valorii nominale a tichetelor de masă pentru sectorul bugetar nu poate fi mai mare decât valoarea nominală deductibilă stabilită în Legea nr. 166 din 21 septembrie 2017 cu privire la tichetele de masă și codul fiscal nr. 1163/1997.

21. Contractarea operatorilor se face în baza legii nr. 131/2015 privind achizițiile publice.

22. Angajatorul este obligat să țină evidența tichetelor de masă acordate salariaților.

23. Angajatorul înregistrează în evidența contabilă valoarea tichetelor de masă, care ar conține valoarea nominală și suma contribuției individuale de asigurări sociale de stat obligatorii. Suplimentar, angajatorul are obligația de achitare la buget a sumei contribuției de asigurări sociale datorată de angajator, calculate din valoarea tichetelor de masă reflectată în evidența contabilă.

24. Conform prevederilor art.4 alin.(1) din Legea nr.166 cu privire la tichetele de masă, valoarea nominală deductibilă în scopuri fiscale a unui tichet de masă pentru o zi lucrătoare trebuie să fie până la 70 lei. Valoarea tichetelor de masă nu include contribuția individuală de asigurări sociale de stat obligatorii.

25. Valoarea nominală deductibilă a tichetelor de masă acordate de către angajator salariaților reprezintă un venit din care nu se calculează prime de asigurare obligatorie de asistență medicală și impozit pe venit din salariu. În cazul în care valoarea nominală a tichetelor este mai mare decât limita stabilită la art.4 alin.(1) din Legea nr.166 cu privire la tichetele de masă, pentru suma care depășește limita respectivă se calculează contribuții de asigurări sociale de stat obligatorii, prime de asigurare obligatorie de asistență medicală și impozit pe venit din salariu.

26. Valoarea nominală totală a tichetelor de masă achitată operatorului de către angajatori nu reprezintă obiect impozabil cu T.V.A. Obligația privind plata T.V.A este calculată, în conformitate cu prevederile legislației în vigoare, pentru plata pentru imprimarea tichetelor de masă (cu excepția valorii nominale), precum și pentru plata serviciilor prestate de către operator, conform Contractelor încheiate cu angajatorii și unitățile comerciale/de alimentație publică.

**Capitolul IV**

**UTILIZAREA TICHETELOR DE MASĂ**

27. Salariatul este în drept să utilizeze tichetele de masă la unitățile comerciale/de alimentație publică care acceptă tichetele de masă în baza Contractului stabilit între unitatea comercială/de alimentație publică și operatorii de emitere a tichetelor de masă.

28. Tichetele de masă pot fi utilizate doar de salariat, la prezentarea actului de identitate.

29. Se interzice folosirea tichetelor de masă pentru:

1) procurarea altor produse, decât cele alimentare;

2) procurarea articolelor din tutun, a băuturilor alcoolice, a vinului și a berii;

3) schimbul contra mijloacelor bănești în numerar.

29. La comercializarea produselor alimentare, unitatea comercială/de alimentație publică eliberează bon de casă în baza valorii efectiv procurate de către salariatul care achită cu tichetul de masă. În cazul în care în coșul de consum există produse interzise spre comercializare, unitatea comercială/de alimentație publică eliberează un bon fiscal aparte doar pentru produsele interzise spre comercializare contra tichetelor de masă.

30. La procurarea mărfurilor în valoare mai mare decât valoarea nominală a tichetului, diferența se va achita sub formă de bani de către cumpărător (salariat).

31. La procurarea mărfurilor în valoare mai mică decât valoarea nominală a tichetului, diferența nu se rambursează sub formă de bani.

**Secretarul**

**Consiliului raional Floreşti Daniel TURCULEŢ**

Consiliului raional Floreşti

**NOTA DE FUNDAMENTARE**

**la proiectul de decizie ,,Cu privire la modificarea deciziei Consiliului raional Floreşti**

**nr.08/19 din 10 decembrie 2024 ,,Cu privire la acordarea tichetelor de masă**

**salariaţilor Aparatului Preşedintelui raionului Floreşti**

**şi subdiviziunilor subordonate Consiliului raional Floreşti””**

|  |
| --- |
| **1. Denumirea sau numele autorului și, după caz, a/al participanților la elaborarea proiectului actului normativ** |
| Direcţia Finanţe, Direcţia Generală Educaţie, Cultură, Tineret şi Sport, Direcţia Economie, Achiziţii şi Atragerea Investiţiilor , Secţia Juridică, Resurse Umane şi Administraţie Publică şi secretarul Consiliului raional Floreşti |
| **2. Condițiile ce au impus elaborarea proiectului actului normativ** |
| Proiectul de decizie este elaborat în scopul modificării deciziei Consiliului raional Floreşti nr.08/19 din 10 decembrie 2024 ,,Cu privire la acordarea tichetelor de masă salariaţilor Aparatului Preşedintelui raionului Floreşti şi subdiviziunilor subordonate Consiliului raional Floreşti”. Respectiv, se propune aprobarea Regulamentului intern cu privire la modul de operare cu tichetele de masă, acordate salariaților Aparatului Președintelui raionului Florești și subdiviziunilor subordonate Consiliului raional Florești şi a sursei de finanţare. |
| 2.1. Temeiul legal sau, după caz, sursa proiectului actului normativ |
| Prezentul proiect de decizie este elaborat în temeiul Legii nr.166/2017 cu privire la tichetele de masă, Hotărârii Guvernului nr.227/2018 pentru aprobarea Regulamentului cu privire la modul de operare cu tichetele de masă, Legii nr.131/2015 privind achizițiile publice, art.62-64 din Legea nr.100/2017 cu privire la actele normative, art.43 alin.(2) și art.46 alin.(1) din Legea nr.436/2006 privind administraţia publică locală |
| 2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative |
| Nu este aplicabil |
| **3. Obiectivele urmărite și soluțiile propuse** |
| 3.1. Principalele prevederi ale proiectului și evidențierea elementelor noi |
| Proiectul de decizie prevede:1. Decizia Consiliului raional Floreşti nr.08/19 din 10 decembrie 2024 ,,Cu privire la acordarea tichetelor de masă salariaţilor Aparatului Preşedintelui raionului Floreşti şi subdiviziunilor subordonate Consiliului raional Floreşti” se modifică după cum urmează:1) Punctul 3. va avea următorul conţinut:,,3. Se aprobă Regulamentul cu privire la modul de operare cu tichetele de masă salariaților Aparatului Președintelui raionului Florești și subdiviziunilor (direcțiilor) subordonate Consiliului raional Florești (se anexează).”2) Se completează cu punctul 31. cu următorul conţinut:,,31. Cheltuielile pentru punerea în aplicare a prezentei decizii vor fi asigurate din resursele financiare planificate în acest scop în bugetul raional.”2. Prezenta decizie intră în vigoare la data publicării în Registrul de Stat al actelor normative. |
| 3.2. Opțiunile alternative analizate și motivele pentru care acestea nu au fost luate în considerare |
| Nu este aplicabil  |
| **4. Analiza impactului de reglementare**  |
| 4.1. Impactul asupra sectorului public |
| Nu este aplicabil |
| 4.2. Impactul financiar și argumentarea costurilor estimative |
| Sursa cheltuielilor - bugetul raional Floreşti pentru anul 2025 |
| 4.3. Impactul asupra sectorului privat |
| Nu este aplicabil |
| 4.4. Impactul social4.4.1. Impactul asupra datelor cu caracter personal4.4.2. Impactul asupra echității și egalității de gen |
| Nu este aplicabil |
| 4.5. Impactul asupra mediului |
| Nu este aplicabil |
| 4.6. Alte impacturi și informații relevante |
| Nu este aplicabil |
| **5. Compatibilitatea proiectului actului normativ cu legislația UE**  |
| 5.1. Măsuri normative necesare pentru transpunerea actelor juridice ale UE în legislația națională |
| Nu este aplicabil |
| 5.2. Măsuri normative care urmăresc crearea cadrului juridic intern necesar pentru implementarea legislației UE |
| Nu este aplicabil  |
| **6. Avizarea și consultarea publică a proiectului actului normativ** |
| Proiectul de decizie a fost avizat de către comisiile consultative de specialitate, Secţia Juridică, Resurse Umane şi Administraţie Publică şi secretarul Consiliului raional Floreşti. În scopul respectării prevederilor Legii nr.239/2008 ,,Privind transparenţa în procesul decizional’’, proiectul a fost plasat pe site-ul Consiliului raional la directoriul ,,Procesul decizional”.  |
| **7. Concluziile expertizelor** |
| **Nu este aplicabil**  |
| **8. Modul de încorporare a actului în cadrul normativ existent** |
| Prezentul proiect de decizie se încadrează în cadrul normativ existent.  |
| **9. Măsurile necesare pentru implementarea prevederilor proiectului actului normativ** |
| Nu este aplicabil  |

**Elaborat: Olesea Pascaru,**

 **şefă direcţie, Direcţia Finanţe**

 **Daniel Turculeţ,**

 **secretarul Consiliului raional Floreşti**